張寶華

張寶華係香港嘅傳媒人，祖籍上海，喺香港出世。佢原本係電視嘅新聞記者，而家係上市公司管理層、電台節目主持人同專欄作家。

簡歷
1989年六四事件，當時只係十六歲嘅張寶華被喺天安門廣場絕食靜坐嘅學生感動，佢相信社會要進步，人民就必須辨真相、明是非，所以就立志做記者。

張寶華1995年喺香港中文大學新聞與傳播學系畢業，入《南華早報》做三年政治記者，1998年轉投香港有線電視新聞部。

2000年10月，香港特首董建華去北京述職嗰陣，張寶華猛咁問當時嘅中共總書記兼國家主席江澤民，重問佢係咪「欽點」董先生連任特首。結果江澤民發嗮火，鬧佢「too simple, sometimes naive」而出名。

2005年佢去英國牛津大學進修一年，2007年開始喺香港電台做電台節目主持。

逸事

蔡子強
張寶華喺東週刊專欄文章中，回應梁家權時，指蔡子強：「男人，好的壞的都會有人愛，就是除了是小家敗氣的一種。」引發廣泛討論，成為當時唔少人茶餘飯後話題。

但喺2022年1月21號，張寶華喺佢自己嘅YouTube頻道節目入面，澄清蔡子強冇追過佢

第一爐香
喺許鞍華改編自張愛玲同名小說嘅2020年電影《第一爐香》裏面，佢客串演出，並出席喺香港舉行嘅首映禮，係佢電影生涯處女作。

藝術家
佢喺童年嗰陣學畫，2018年，佢攻讀香港藝術學院同澳洲皇家墨爾本理工大學合作嘅Fine Art藝術學士課程，並入Dean's list。

事件

被江澤民大鬧too simple，sometimes naive 
2000年10月27號，香港行政長官董建華去北京述職嗰陣，張寶華問到中共總書記江澤民支唔支持董建華連任特首，喺得到肯定嘅答覆後繼續問江澤民嘅表態有無「欽點」嘅意味。江澤民發脾氣，大聲鬧張寶華「跑得比西方記者還快」、「問嘅問題 too simple，sometimes naive.」，成為佢記者生涯其中一個重要事件。

支持《港版國安法》疑雲 
喺2020年中，北京未經諮詢或香港人同意，強行訂立嘅《港版國安法》，曾經有一名支持呢條法例嘅聯署出現張寶華嘅名，但有關聯署之後被揭發做假，除咗張寶華之後否認有參與，另外名單上嘅蔣志光、徐熙媛、李巧靈之後都否認有份，而陳汝騫就一早離世。

出版著作

張寶華 YouTube Channel

張寶華個人 Patreon
 張寶華新官方個人網站

寶華
香港記者
香港廣播節目主持
前有線新聞報導員
牛津大學舊生
香港中文大學舊生
墨爾本皇家理工大學舊生
香港藝術家
香港作家